#

**Հ Ր Ա Մ Ա Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐ**

 N 244-Ն

<<27>> մայիսի 2021թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ԵՎ ԷԿՈՆՈՄԻԿԱՅԻ ՆԱԽԱՐԱՐԻ 2007 ԹՎԱԿԱՆԻ ՀՈՒՆՎԱՐԻ 9-Ի N 5-Ն ՀՐԱՄԱՆՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 3-րդ մասը, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 28.2-րդ հոդվածի 4-րդ մասը, «Տեղական ինքնակառավարման մասին» Հայաստանի Հանրապետության օրենքի 89-րդ հոդվածի 4-րդ մասը.

 ***Հրամայում եմ`***

 1. Հայաստանի Հանրապետության ֆինանսների և էկոնոմիկայի նախարարի 2007 թվականի հունվարի 9-ի «Հայաստանի Հանրապետության բյուջետային ու հանրային հատվածի հաշվապահական հաշվառման դասակարգումները և դրանց կիրառման ցուցումները հաստատելու մասին» N 5-Ն հրամանի

1) 1-ին կետի 1.5 ենթակետից հետո լրացնել 1.6-րդ ենթակետ հետևյալ բովանդակությամբ.

«1.6 Արտարժութային գործառնությունների վերագնահատումից մուտքերը կամ ելքերը համաձայն հավելված N 26-ի:»:

2) N 6 հավելվածի

«3 544111 Ոչ նյութական չարտադրված ակտիվներ 3144» տողից հետո լրացնել նոր տողեր հետևյալ բովանդակությամբ.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| « | 3  |  | **550000** |  |  |   |   | **ՀԱՄԱՖԻՆԱՍՆԱՎՈՐՄԱՄԲ ԻՐԱԿԱՆԱՑՎՈՂ ԾՐԱԳՐԵՐ և (ԿԱՄ) ԿԱՊԻՏԱԼ ԱԿՏԻՎԻ ՁԵՌՔ ԲԵՐՈՒՄ** | Չկա |   |
|  |  3 |  |  | ***551000*** |  |   |   | ***ՀԱՄԱՖԻՆԱՍՆԱՎՈՐՄԱՄԲ ԻՐԱԿԱՆԱՑՎՈՂ ԾՐԱԳՐԵՐ և (ԿԱՄ) ԿԱՊԻՏԱԼ ԱԿՏԻՎԻ ՁԵՌՔ ԲԵՐՈՒՄ*** | Չկա |   |
|  |  3 |  |  |  | **551100** |   |   | **Համայնքի կողմից համաֆինասնավորմամբ իրականացվող ծրագրեր և (կամ)կապիտալ ակտիվի ձեռք բերում** | Չկա |   |
|  | 3 |  |  |  |  | 551110 |   | *Համայնքի կողմից համաֆինասնավորմամբ իրականացվող ծրագրեր և (կամ)կապիտալ ակտիվի ձեռք բերում* | Չկա |   |
|  |  3 |  |  |  |  |   | 551111 | Համայքի կողմից համաֆինասնավորմամբ իրականացվող ծրագրեր և (կամ)կապիտալ ակտիվի ձեռք բերում | Չկա |  »: |

3) N 25 հավելվածից հետո լրացնել նոր՝ 26-րդ հավելված համաձայն Հավելված N 1-ի:

2. Սույն հրամանն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՊԱՇՏՈՆԱԿԱՏԱՐ՝ Ա. ՋԱՆՋՈՒՂԱԶՅԱՆ**

 **Հավելված N 1
ՀՀ ֆինանսների նախարարի պաշտոնակատարի**

**2021 թվականի մայիսի 27-ի
 N 244-Ն հրամանի**

**Հավելված N 26
 ՀՀ ֆինանսների և էկոնոմիկայի նախարարի 2007 թվականի
 հունվարի 9-ի
 N 5-Ն հրամանի**

 **Արտարժութային գործառնությունների վերագնահատումից մուտքերը կամ ելքերը**

|  |  |  |
| --- | --- | --- |
|  | **940000 Արտարժութային գործառնությունների վերագնահատումից մուտքեր կամ ելքեր** |  |

Ծրագրերի իրականացման գրասենյակների հաշիվներին արտարժութային միջոցները մուտքագրելիս՝ կիրառվում է Հայաստանի Հանրապետության կենտրոնական բանկի սահմանած առքի փոխարժեքը, Ծրագրերի իրականացման գրասենյակների կողմից արտարժութային ծախսերն իրականացվում են վաճառքի փոխարժեքով, իսկ արտարժութային մնացորդները դրամային արտահայտությամբ ձևավորվում են համապատասխան գործարքների համար կիրառված փոխարժեքներով փոխարկումների արդյունքում ստացված գումարներից, իսկ վերագնահատումը իրականացվում է յուրաքանչյուր օրվա համար և առանց սահմանափակման արտացոլվում պետական բյուջեի պակասուրդում, որպես մուտք կամ ելք: